Jasenovac - Wikipedija

# Jasenovac

### Izvor: Wikipedija

| Ovo je glavno značenje pojma Jasenovac. Za druga značenja, pogledajte Jasenovac (razdvojba).

Jasenovac
Županija | Sisačko-moslavačka
Broj stanovnika (2001.) | 2.391
Površina | km 2
Naselja u sastavu općine |
Načelnik općine | Marija Mačković

Jasenovac je općina u Hrvatskoj.

## [uredi] Zemljopis

Općina Jasenovac smještena je na krajnjem sjeveroistočnom dijelu Sisačko-moslavačke županije. To je nizinski prostor kontinentalne klime, okružen rijekama Trebežom, Savom, Unom i Strugom, sa svojih 10 naselja smještenih na 168,5 km2. Gotovo cijelo područje općine nalazi se u Parku prirode Lonjsko polje. Samo naselje Jasenovac udaljeno je 8 km od čvorišta Novska na X paneuropskom koridoru Posavske autoceste Ljubljana-Bregana-Zagreb-Lipovac.

## [uredi] Stanovništvo

U Sisačko-moslavačkoj županiji najveća je depopulacija stanovništva na području općine Jasenovac u odnosu na 1991. godinu (cca 30%). Po popisu stanovništa 1991. godine na području općine živjelo je 3599 stanovnika, dok ih je danas oko 2500 tisuće. Veliki postotak stanovništva, veči od 60% su osobe starije od 60 godina.

## [uredi] Uprava

Ovaj članak zahtijeva stilsku doradu. Članak treba preurediti tako da stilom zadovoljava zahtjeve Wikipedije.

Načelnica Općine Jasenovac već dugi niz godina je Marija Mačković (HDZ), koja je Jasenovac nakon Domovinskog rata ponovno uzdigla na noge. Iako načelnica Mačković barata malim proračunskim sredstvima, u toj se općini stalno nešto radi, razlog toga su i mnogobrojne državne pomoći, jer Jasenovac spada u područja posebne državne skrbi.

Općinsko vijeće Jasenovca broji 15 članova, na čijem je čelu Zoran Prpić.

## [uredi] Povijest

U Jasenovcu je bio koncentracijski logor koji je radio za vrijeme NDH.

Opširnije o koncentracijskom logoru Jasenovac.

## [uredi] Gospodarstvo

Odličan prometni položaj (blizina autoceste, granica s BiH), kao i prirodna bogatstva (šume, savski šljunak) od velikog su značenja za razvoj gospodarstva u ovoj općini. No posljedice Domovinskog rata još se osjete, pa se tako i samo gospodartsvo ponovno diže na noge. Trenutno se odvijaju radovi na dvije općinske zone, industrijskoj zoni i zoni malih obrta s tržnicom, koje će preme riječima načelnice Mačković, uvelike utjecati na poboljšanje gospodarske slike.

Općina Jasenovac i prije Domovinskog rata nije imala velike industrijske kapacitete, što se ne može reći za turizam, prirodne ljepote i kulturnu baštinu. Naime turizam je bitna stavka jasenovačkog gospodarstva.

## [uredi] Slavni ljudi

## [uredi] Spomenici i znamenitosti

Spomen-područje Jasenovac jedan je od najvećih spomenika holokausta i genocida na našem području. Od 2002. godine u stvaranju novog koncepta Spomen područja Jasenovac surađuju stručnjaci iz Hrvatske i inozemstva, uz pomoć Muzeja Holokausta u Washingtonu i Yad Vashema u Jeruzalemu. Cilj novog koncepta, koji se odnosi na otvorenje novog stalnog postava i novog obrazovnog centra, prije svega je individualizirana patnja i identificirane žrtve, kojih je oko 20 tisuća.

Posavsko selo Krapje, smješteno uz rub Save nedaleko od Jasenovca, proglašeno je selom graditeljske baštine u kojem se svake godine u rujnu obilježava Dan Europske baštine. Jedinstven ugođaj uz prekrasnu prirodu i tradiciju, ali ponajprije fascinantnu staro-posavsku arhitekturu potiče ljude da posječuju ovo pitomo selo, koje predstavlja veliku kulturnu znamenitost Općine Jasenovac.

## [uredi] Obrazovanje

## [uredi] Kultura

## [uredi] Sport

## [uredi] Vanjske poveznice

- Stranica općine

Dobavljeno iz "http://hr.wikipedia.org../../../j/a/s/Jasenovac.html"

Kategorije: Potrebna stilska dorada | Općine u Sisačko-moslavačkoj županiji

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- Deutsch
- English
- Esperanto
- Português